# 26.08.2021

# «Ладога» да Коми Республикаӧс йитіс видеомост

# Коми Республикаса Веськӧдлан котырӧн Юрнуӧдысьӧс вежысь Лариса Карачёва нуӧдіс видеоконференция «Ладога» том йӧзлӧн велӧдан форумса делегатъяскӧд.

Татшӧм сёрнитӧмыс лои «Регионъяслӧн лунлӧн» тематическӧй юкӧнӧн – форумлӧн уджалан нырвизьясысь ӧтиӧн. Тайӧ лунӧ делегацияяс паныдасьлісны асланыс регионса веськӧдлысьяскӧд: юасисны том йӧзлы тӧдчанаторъяс йылысь, сетісны вӧзйӧмъяс том йӧз политика серти.

«Миянлы колӧ тӧдны, кутшӧмӧн аддзӧны республикалысь аскиа лунсӧ том йӧз, кутшӧм петан туйяс вӧзйӧны мытшӧдъяс разигӧн. И миян талунъя сёрниыс петкӧдліс: том йӧзлы эм мый вӧзйыны. Республиканымӧс петкӧдлысьяслӧн регионкостса мероприятиеясын участвуйтӧм сетӧ позянлун тӧдмасьны мукӧд обласьтлӧн да республикалӧн бур вӧчӧмторъясӧн, босьтны налысь опыт, медым сэсся медбуръяссӧ пыртны асланыс регионӧ», - пасйис Лариса Карачёва.

Сёрнитігӧн Комиысь форумса участвуйтысьяс юксисны форум йылысь вежӧрӧ мӧрччӧмторъясӧн, висьталісны, кутшӧм позянлунъяс асьнысӧ аддзӧм вылӧ колӧны том йӧзлы.

Республикаӧс форум вылын петкӧдліс вит морта делегация. «Регионъяслӧн лунӧ» аддзысьлӧмын модераторнас вӧлі Сыктывкарын «Вермӧмлӧн волонтёръясӧс» петкӧдлысь Алексей Ефимов. Елена Бакуменко – велӧдысь, сыктывкарса педагогъяслӧн профсоюзнӧй нырщик тӧдчӧдіс, мый том велӧдысьяслы колӧ наставникъяслӧн отсӧг. А сідзкӧ, колӧны наставничество сьӧмӧн ышӧдӧм серти содтӧд мераяс. СГУ-са студентка Софья Милюкова висьталіс карса гӧгӧртас вежӧм серти форум вылын кывлӧм мӧвпъяс йылысь. Сосногорскын чужлӧм, а ӧні Санкт-Петербургын олысь Роман Гуркин петкӧдліс ассьыс думыштӧмторсӧ – доръян маскалысь модернизируйтӧм вариант – ӧнія эпидситуацияын коланатор. «Вермӧмлӧн волонтёръяс» регионса штаблӧн олӧмӧ пӧртысь директор, Усинскысь педагог Галина Григорьева корис висьтавны, мый вӧчӧ Веськӧдлан котыр том йӧзлысь регионысь мунӧмсӧ чинтӧм могысь.

Кыдзи пасйис Лариса Карачёва, отсӧг сетан медтӧдчана нырвизьӧн лоӧ оланін серти мытшӧдъяс разьӧмын отсалӧм. Республикаын том йӧз босьтӧны оланін бурмӧдӧм вылӧ канмусянь отсӧг. Социальнӧй мынтӧмъяссӧ позьӧ видзны оланін ньӧбӧм либӧ стрӧитӧм вылӧ, оланін вылӧ босьтӧм кредитъяс тупкӧм вылӧ. Татшӧм отсӧгсӧ 2011 восянь босьтіс 967 том семья. 2021 воын арталӧма сетны мынтӧмъяс 70 семьялы. Веськӧдлан котырӧн Юрнуӧдысьӧс вежысь висьталіс сідзжӧ ӧтйӧза ӧтувъяслы, социальнӧй проектъясса авторъяслы да веськӧдлысьяслы сьӧма да материальнӧй отсӧг сетӧм йылысь, социальнӧй тӧдчанлуна организацияяслы грантъяс сетӧм йылысь.

\*\*\* «Ладога» Рытыв-Войвыв федеральнӧй кытшын том йӧзлӧн регионкостса велӧдан форумлӧн мог – сӧвмӧдны том йӧзлӧн ӧтувъясӧ пырӧдчысьяслысь кужанлунъяссӧ Рытыв-Войвыв регионъясса ичӧт мутасъяс зумыда сӧвмӧдӧм могысь.

Форумӧ пырӧ 10 темаа нырвизь: гражданаӧс сӧвмӧдӧм, сӧвмӧдан мутас, медиа сӧвмӧм, бизнес-сӧвмӧм, духовнӧя сӧвмӧм, том йӧзлысь ӧтувъяс сӧвмӧдӧм, креативнӧя сӧвмӧм, том йӧз политика сӧвмӧдӧм, профсоюз удж сӧвмӧдӧм, Вермӧмлӧн наследникъяс.

Форумӧ пырӧдчысьяс – 18-35 арӧса том йӧз – ӧтувъясӧн веськӧдлысьяс, бизнес кутысьяс либӧ аскиа асшӧр уджалысьяс, регионъясса зіль томулов.

**26.08.2021**

**«Ладогу» и Коми связал видеомост**

Заместитель Председателя Правительства Республики Коми Лариса Карачёва провела видеоконференцию с делегатами молодежного образовательного форума «Ладога».

Такое общение стало частью тематического «Дня регионов» - одного из направлений работы форума. В этот день делегации встречались с представителями руководства своих регионов: задавали актуальные для молодежи вопросы, высказывали предложения по молодежной политике.

«Нам важно знать, каким видят будущее республики молодые люди, какие пути предлагает для решения проблемных вопросов. И наше сегодняшнее общение показало: молодежи есть что предложить. Участие представителей нашей республики в межрегиональных мероприятиях позволяет знакомиться с успешными практиками других областей и республик, перенимать опыт, чтобы потом воплотить лучшие практики в родном регионе», - подчеркнула Лариса Карачёва.

В ходе диалога участники форума от Коми поделились своими впечатлениями от форума, высказали идеи о том, какие возможности для самореализации нужны молодежи.

Республику на форуме представила делегация из пяти человек. Модератором встречи в «День регионов» выступил представитель «Волонтеров Победы» Сыктывкара Алексей Ефимов. Елена Бакуменко – учитель, профсоюзный лидер сыктывкарских педагогов заострила внимание на том, что молодым учителям необходима поддержка наставников. А значит, нужны дополнительные меры материального стимулирования наставничества. Студентка СГУ Софья Милюкова рассказала об идеях по преобразованию городского пространства, о которых узнала на форуме. Уроженец Сосногорска, а ныне житель Санкт-Петербурга Роман Гуркин продемонстрировал свое изобретение – модернизированный вариант защитной маски – необходимого атрибута нынешней эпидситуации. Исполнительный директор регионального штаба «Волонтеры Победы», педагог из Усинска Галина Григорьева попросила рассказать о мерах, которые предпринимает правительство для снижения оттока молодежи из республики.

Как отметила Лариса Карачёва, одно из самых важных направлений поддержки – помощь в решении жилищного вопроса. В республике молодые семьи получают господдержку на улучшение жилищных условий. Социальные выплаты можно использовать на приобретение или строительство жилья, погашение жилищных кредитов. Такой мерой поддержки с 2011 года уже воспользовались 967 молодых семей. В 2021 году запланировано предоставить выплаты 70-ти семьям. Также зампред правительства рассказала о предоставлении финансовой и материальной поддержки общественным объединениям, авторам и руководителям социальных проектов, о предоставлении грантов социально ориентированным организациям.

\*\*\*Межрегиональный молодежный образовательный форум Северо-западного федерального округа «Ладога» призван развивать компетенции участников молодежных сообществ с целью устойчивого развития малых территорий регионов Северо-Запада.

В рамках Форума реализуются 10 тематических потоков: гражданское развитие, территория развития, медиа развитие, бизнес-развитие, духовное развитие, развитие молодежных сообществ, креативное развитие, развитие молодежной политики, профсоюзное развитие, наследники Победы.

Участники Форума - молодые люди в возрасте от 18 до 35 лет – лидеры сообществ, владельцы бизнеса или будущие предприниматели, активная молодежь регионов.